title: "Nuur\u0111see"
text: "\n\nDi Nuur\u0111see\n\nDi Nuur\u0111see es en Diil fan di Atlantisk Ozean.\nDiarbenen sen masi Fesken en Poren, hur masi Lir fan lewi, wat nai bi di Weeterkant uuni.\n\u00d6ner di Gr\u00fcn haa em masi \u00d6l en Gas f\u00fcnen, en n\u00fc sen hok Frirmen achter en fo dit diar \u00fct. Dat bikeentist, rocht nai bi Nuur\u0111friisl\u00f6n, es dat B\u00f6\u00f6ri-Ail\u00f6n \"Middelplate\", wat ek fiir fan't F\u00fcgelail\u00f6n Trischen liit. Di Rafinerii fuar dat \u00d6l es \u00f6n Hemmingstedt, wat bi Heide liit. Biiring jert t\u00f6 Dithmarschen.\n\nGrensen fan di Nuur\u0111see\n\n Nuur\u0111ern: Norwegen\n Weestern: Et foriinigt K\u00f6ningsrik\n S\u00fc\u0111ern: Belgien en Frankrik, bi di Engelsk Kanaal, f\u00f6rter bit hent\u00f6 Weest- en Uastfriisl\u00f6n \n Uastern: D\u00fctskl\u00f6n, Denemark; bi di Skagerrak bigent di Uastersee\n\nForskelig Naamen\n\n\u00d6n Denemark en dat friisk Fastl\u00f6n uur Uurter me \"Weest\" diarfuar sair, aurdat dat Weeter ja weestern liit.\nWunerk inoch es da, dat em \u00fcp di Ail\u00f6nen en \u00f6n D\u00fctsk Uurter me \"Nuur\u0111-\" diarbenen br\u00fckt.\nDit k\u00fcr \u00fcp jen Sir diarme t\u00f6hophinge, dat fuul fan di jerst Friisen fan di Nederl\u00f6nen kemen sen, en diar liit dat Weeter ja nuur\u0111fuar. \u00dcp di \u00fc\u0111er Sir ken't uk iinfach fan't D\u00fctsk aurnemen uuren wiis. \nN\u00fc es't \u00fcp di Ail\u00f6nen ja man sa, dat et uk s\u00fc\u0111ern of uastern Weeter jeft. Da kumt noch nemen \u00fcp di B\u00f6\u00f6k en sii \"S\u00fcdsee\".\n\nFain \u00fct es em, wan em latiinsk snaki ken. Da jit dit \"Mare Frisicum\", \"Oceanum Germanicum\" of \"Mare Germanicum\". Alis s\u00f6ner Hemelsrochtingen, man \"Oceanum Germanicum\" jert h\u00f6m mesken mediziinsk of katoolsk \u00f6n.\n\nNatsjon\u0101lpark bi Heef\nDi Heef es en L\u00f6nskep, wat et \u00fcp Warel niin taust Mool jeft.\nDiarbenen lewi Diir- en Plantenaarten, wat em \u00f6n des Konstelatsjoon uk narigen we\u0111er finj ken.\nDat Leewent bi Heef es hoogsensiibel, en wan et kaput es, da fo w\u00fc dit ek we\u0111er.\nDiaraur staant di hiili Heef \u00f6ner Natuursjuts en es uk Natsjonaalpark, hur di Staat fuar \u00fcppasi skel. \nSa ken di Lir, wat diar t\u00f6't Bisp\u00f6l ee\u0111er di F\u00fcgeln luki, fan Stj\u00fc\u00fcren bitaalet uur.\n\nKatastroofen\n Di gurt Storem fan 1287 heer di Form fan di s\u00fc\u0111ern Weeterkant foranert. Diarfan es dat Weeter fan di S\u00fc\u0111ersee (Deling Iselsee) me't Nuur\u0111seeweeter forb\u00fcnen uuren (Nederl\u00f6nen).\n Di \"Groote Mandr\u00e4nke\" fan 1362: Diarbi sen ombi 50.000 Mensken omkemen, en di Ail\u00f6nen sen diilwiis \u00fctenachtler reten uuren en diilwis fan't L\u00f6n, wat trinjum wechgair, aurblefen.\n 1436: \nEidem \u00fcp S\u00f6l es \u00f6nergingen, en masi Mensken fan diar sen \u00fcp't Weesterl\u00f6n' fan Tinem fleten.\nList uur hent\u00f6 Uasten forlair, aurdat 'it Weeter en di D\u00fcnems\u00f6n t\u00f6 nai kemen wiar. \n\u00d6n Tetenb\u00fcll (Eidersteed), storew 180 Mensken iin \u00f6n't Weeter.\nNuur\u0111str\u00f6n en Pelworem uur \u00fctenachtler reten.\n Di Storemfl\u00f6\u00f6r fan 1634: 21 T\u0113rper, wat nai bi Str\u00f6n wiar, sen kaput gingen, aur 6.000 Mensken sen omkemen. \n Bi di Katastroofi 1953 \u00f6n di nederl\u00f6nsk Provints Seel\u00f6n sen 1.835 Mensken storewen.\n\nSiie"